Լի Բրեքեթ

Լի Դուգլաս Բրեքեթ ( ), ամերիկացի գրող և սցենարիստ, Էդմոնդ Համիլթոնի կինը։

Կենսագրություն 
Ծնվել է հաշվապահ և սկսնակ գրող Ուիլյամ Ֆրանկլին Բրեքեթի ընտանիքում։ 1918 թվականին հայրը մահացել է իսպանական գրիպից, ինչից հետո Լին մոր՝ Մարգարետ Դուգլաս Բրեքեթի հետ, բնակություն է հաստատել Սանտա Մոնիկայում՝ մայրական կողմից պապիկի և տատիկի մոտ։

Առաջին ստեղծագործությունը՝ «Մարսյան գլադիատոր» պատմվածքը, տպագրվել է 1940 թվականին «Astounding Science Fiction» ամսագրում։ Նրան առավել մեծ ճանաչում են բերել 1945 թվականին լույս տեսած պատմվածքները, որոնց գլխավոր հերոսը Էրիկ Ջոն Սթարքն էր։ 
 
Բրեքեթը նաև սցենարներ է գրել հետևյալ ֆիլմերի համար․ «Խորը երազ» (1946), (համահեղինակել է Ուիլյամ Ֆոլքների հետ), «Ռիո Բրավո» (1959), «Ռիո Լոբո» (1970), «Երկարատև հրաժեշտ» (1973), «Աստղային պատերազմներ։ Էպիզոդ V։ Կայսրությունը հասցնում է պատասխան հարված» և այլն։

Լի Բրեքեթը մահացել է 1978 թվականի մարտի 18-ին քաղցկեղից։

Ծանոթագրություններ

Արտաքին հղումներ 
 Լի Բրեքեթը «Лаборатория Фантастики» կայքում

Ամերիկացի ֆանտաստ գրողներ
Ամերիկացի սցենարիստներ
Ամերիկացի դետեկտիվ ժանրի գրողներ
Ամերիկացի կին գրողներ
20-րդ դարի ամերիկացի վիպասաններ
20-րդ դարի գրականություն
Քաղցկեղից մահացածներ
20-րդ դարի ամերիկացի կին գրողներ
Ամերիկացի կին վիպասաններ